Tanah Merahin metroasema

Tanah Merah on Singaporen Mass Rapid Transit -metrojärjestelmän East West Linen asema Bedokissa Singaporen itäisellä suuralueella. Se avattiin 4. marraskuuta 1989, ja on vaihtoasema Changin lentoasemalle meneviin juniin. 25. toukokuuta 2019 ilmoitettiin aseman siirtyvän osaksi Thomson-East Coast Linea osana muuta Changin lentoaseman haaraa, kun linjaa laajennetaan Changin lentoasemalle 2030-luvun puolivälissä, uuden viidennen terminaalin kautta. Tämän vuoksi asemalla on suoritettu muutostöitä vuodesta 2025 alkaen. Muutostyöt valmistuvat vuonna 2031. Historia Asema nimettiin Bedokiksi MRT-verkon varhaisissa suunnitelmissa, jotka julkaistiin toukokuussa 1982. Asema nimettiin myöhemmin uudelleen Changiksi, kun toisen vaiheen asemat julkistettiin lokakuussa 1983. Sopimus Changin aseman ja siihen liittyvien viaduktien rakentamisesta myönnettiin Wah Chang International Corporationin ja Hyundai Engineering and Construction Co Ltd:n yhteisyritykselle. Aseman nimi vahvistettiin Tanah Merahiksi maaliskuussa 1987. Asema avattiin 4. marraskuuta 1989 osana osuutta Raffles Placesta tälle asemalle. Asemalle asennettiin laituriovet vuonna 2011 osana Land Transport Authorityn (LTA) ohjelmaa turvallisuuden parantamiseksi MRT-asemilla. Changin lentoaseman haara Vaikka haara Tanah Merahista Changin lentoasemalle sisällytettiin MRT-verkon varhaisiin suunnitelmiin toukokuussa 1982, Mass Rapid Transit Corporation totesi vuonna 1983 tehdyn toteutettavuustutkimuksen jälkeen, ettei matkustajaliikenne ole riittävää haaran rakentamiseksi. Ehdotusts MRT:n laajennuksesta Tanah Merahista Changin lentoasemalle tarkasteltiin uudelleen elokuussa 1994 lentoaseman lisääntyneen käytön vuoksi. Lopulliset suunnitelmat 6,4 kilometrin pituisesta haarasta julkistettiin varapääministeri Lee Hsien Loongin toimesta 15. marraskuuta 1996. Sivuhaaran kerrottiin valmistuvan vuonna 2001, kulkien tältä asemalta Somapahin kautta Changin lentoasemalle. Haara avattiin 10. tammikuuta 2001 Expoon, ja sitä laajennettiin Changin lentoasemalle 8. helmikuuta 2002. Uusi laituri Vuonna 2014 LTA ilmoitti suunnitelmista laajentaa Tanah Merahin asemaa uudella laiturilla, jotta Changi Airportin haaran liikennöintitiheys kasvaa. Uusi laituri rakennetaan nykyisen itään kulkevia junia palvelevan laiturin viereen. Valmistuttuaan keskimmäiset kaksi raidetta palvelevat Changin lentoaseman haaraa. Lisäraiteet rakennetaan myös yhdistämään asema East Coastin varikkoon. Sopimus T315 uuden laiturin ja viaduktien rakentamisesta myönnettiin Lum Chang Building Contractors Pte Ltd:lle lokakuussa 2016. Rakennustyöt alkoivat saman vuoden lopussa, ja niiden oli suunniteltu valmistuvan vuonna 2024, mutta valmistumista siirrettiin myöhemmin vuoteen 2026. 25. toukokuuta 2019 LTA ilmoitti, että Changin lentoaseman haara siirretään osaksi Thomson–East Coast Linea (TEL), kun linjaa laajennetaan Sungei Bedokista Changin lentoasemalle, rakenteilla olevan viidennen terminaalin kautta 2030-luvun puoliväliin mennessä. Marraskuussa 2022 liikenneministeri S Iswaran ilmoitti, että osana kestävän liikenneinfrastruktuurin pyrkimyksiä on käynnissä tutkimuksia olemassa olevan 1 kilometrin pituisen viaduktin muuttamiseksi vihreäksi käytäväksi jalankulkijoille ja pyöräilijöille. 29. huhtikuuta 2024 LTA ilmoitti tarjouskilpailusta Tanah Merahin Expon ja Changin lentoaseman asemien muokkaamiseksi yhteensopivaksi TEL:n asemien kanssa. Liikenne Tanah Merahin ja Tampinesin asemien välillä keskeytettiin 7.–9. joulukuuta 2024 East Coastin varikon yhdistämiseksi East West Lineen. Toinen kierros junaliikenteen keskeytyksiä Bedokin ja Tampinesin asemien välillä sekä Tanah Merahin ja Expon asemien välillä järjestettiin 29. marraskuuta – 7. joulukuuta 2025. Kolmas kesketyskierros Changi Eastin käytöstä poistetulle varikolle johtavien raiteiden postamiseksi toteutettiin 14. maaliskuuta – 16. maaliskuuta 2026. Uusi laituri avattiin 8. joulukuuta 2025, palvellen Pasir Risin suuntaavia junia. Raide, joka aiemmin palveli Pasir Risiin suuntautuvia junia, on suljettu matkustajaliikenteeltä 29. marraskuuta 2025 lähtien muutostöiden vuoksi osana Thomson-East Coast Linen laajennusta Changi Terminal 5:n kautta. Lähteet Aiheesta muualla Kuvia tai muita tiedostoja aiheesta Tanah Merahin metroasema Wikimedia Commonsissa Tanah Merahin metroasema Singaporen liikennelaitoksen sivuilla (englanniksi)